To by było na tela dzisio. Ślōnski fusbal wraco za tydziyń, a szpil miesiōnca na bezrok… Tōż do zaś…
Zdo sie że nojważniejszy w tym sezōnie bydzie wiosynny szpil tych drużyn. Eźli to niy ōn zdecyduje o tytule majstra 2015/16?
Statystyki tyż praje durś na rymis. Po 11 szlagōw, z kierych po 5 leciało w bramka. Przi balu troszka dłużyj Piast. Legia za to jakiś 2 razy czynścij faulowała.
Punkty podzielōne. Piast sztyjc 5 oczek przed Legiōm.
90 + 3 min. – Fol walki w środku. Nic już samek sie niy zmiyni. Kōniec.
90 + 1 min. – Nikolić blokowany lōnduje na zolu. Ni ma elwra. Napastnik Legii fest nerwowy…
90 min. – Z roga piast. Udało sie szczelić kepkōm, ale bōł to szlag za słaby.
89 min. – Nerwowo kōńcōwka. Żodyn tera niy chce przegrać
88 min. – Za Maka włazi Mokwa.
87 min. – Ale miszōng po cyntrze Legii. Młyn na piōntym metrze. Pierōn wiy kaj je bal. Jedyn z groczy Piasta znod sie na zolu. Musioł być podeptany. W kōńcu wyjazd!
86 min. – Zachoczōny ze zadku Broź. Bal do legii. Daleko od bramki.
84 min. – Z ausu Piast. Ostro walka w środku boiska
82 min. – Atak Piasta. Na elwer liczōł Mraz, ale było czysto.
81 min. – Wolny do Piasta, ale szlag gynał w mur.
Przody zmarnowano laga. Zablokowany szlag z 5 metrōw. Za chwila do bala dochodzi Mraz cyntruje a kepkōm z bliska kōńczy Badia. Czorny kōń zaś pokozoł klasa.
79 min. – Brama! Badia!
77 min. – Legio mo coroz wiyncyj placu w kōntrach
76 min. – Dobrze tera pogroł Piast. Niy zdōnżyli klupnōnć na brama.
75 min. – Szlag nikolicia po zolu. Torman chyto.
74 min. – Tera dwie lagi Piasta. Przody prostopadły bal do badia. tyn prrzepuszczo bal kiery leci prosto dobramy. W ostatnim mōmyncie wybijo obrōna. Po poru sekundach groźny szlag Vacek. Coś ruszyło…
73 min. – Niy widać na razie coby miało sie coś zmiynić z przodku
71 min. – Zmiana w Piaście. Badia za moskwika. czy zaś rozfechtuje gra w ofynsywie. Dyć z Ruchym po poru sekundach sieknōł brama…
69 min. – na spolōnym Nikolić
68 min. – Musi tera prziciś Piast…
67 min. – Faul taktyczny kucharczyka. Żōłto kartka bez godki.
65 min. – Szansa legii. rozluźniyła sie tera obrōna Piasta. Wiyncyj placu mieli tera gospodorze. Dograni pod brama i wybijo obrōńca. Wiela niy brakło a byłaby samobója.
64 min. – Terozki „reanimujōm” Lewczuka. Musi slyź z boiska.
Miszōng pod bramōm Piasta. Rykoszet. Słupek. Wybici i bal sie wraco! Było w tym trocha cufalu, ale Legia wygrywo. Tera widać że bōł to samobój Heberta.
62 min. – Brama! Nikolić
61 min. – Na zolu leżoł Szeliga. Pofukany zamrażaczym musioł wartko sie spamiyntać.
60 min. – Zmiana u gospodorzy Prijović za Trickovskigo.
58 min. – Rymis w kartkach. Do heftu syndzigo trefiōł Vacek. Niybezpieczny atak na szłapy rywala.
57 min. – Faul i żvłto kartka do Dudy za fluchcyni po akcji.
55 min. – Lekki bajzel na boisku. Żodyn niy poradzi wciepnōnć swoigo stylu gry.
54 min. – Zaś wolny Piasta. Zaś bez szału. Kepkōm zgarnōł to obrōńca.
53 min. – Niypewnie tera murawski w obrōnie. Strata. Szlag Guilherme wele bramki.
52 min. – Za płaski zagrani z wolnego. Zawalili to goście
51 min. – Brutalnie Vranjes. Poszarpoł sie jeszcze po akcji z Makiym
49 min. – Na spolōnym Nikolić
48 min. – Szlag Vranjesa z 40 metrōw, nawet w światło, ale to sztyjc yno na poprawiyni statystyk. Bramkorz spokojnie chyto.
47 min. – Legia pomału wykludzo pozycyjny atak
46 min. – Zaczyła Legia
Hneda nazod na murawa. Mono tera szpil nabiere szwōngu, a przede wszyjskim bydymy widzieć jaki szlagi…
Były momynty, kej obie ekipy poradziyły popilować z atakami. pora ciekawych wymian podań i cyntrōw ze strōny Piasta, ale to wszysjko. Żodno z ekip ni miała ta rychtyk porzōndnego szlag, o kierym szło by pedzieć coś wiyncyj.
45+1 min. – Kōniec. Idymy dychnōnć synki.
44 min. – Wszyjscy już po lekku czekajōm chyba na przerwa.
43 min. – Piast pogrywo na krōtkich odlygłościach. ni ma samek placu coby sie przeciś.
42 min. – Dobrze prziblokowany grocz Legii na prawym skrzidle.
40 min. – Dobro cyntra Maka. Zaś brakło cyntymetrōw, coby kieryś to wykōńczōł.
39 min. – Terozki mōg napochać Murawski. Groźna strata. na szczynści nic z tego niy było.
38 min. – Faul. Ze swoji połowy zaczyno legia.
36 min. – W szlagach 5:5, ale Legia czynścij trefio w światło (3:1)
35 min. – Szpetny faul w środku. leży na zolu Szeliga. Panie syndzia dyć to miała być kartka!
34 min. – Zmiana w Piaście. Słazi terozki definitywnie Nespor. Napochoł a napochoł. niy doś że skwawiōny to chrōmie. Na boisku Barisić.
32 min. – Zaś Piast.Próba szlagu, ale napastnik majtnōł sie z balym.
31 min. – Szeliga przejmuje bal przed szesnostkōm. Chcioł przynś obrōńcy, ale znod sie na zolu. Ni ma szans na elwer.
30 min. – Zaś dobry atak prawōm strōnōm przekludziōł Piast. Za ciasno było pod bramōm.
29 min. – Terozki po stracie rozfechtowany broź wlecioł w szesnostka Piasta. torman wybijo jego cyntroszlag.
28 min. – Goście już w kōmplecie
27 min. – Śloz z boiska skwawiōny Nespor. Krew kidze mu z łuku brwiowego.
26 min. – Zaś groźnie po cyntrze, a hneda szlag Nespora fest wysoko w trybuny.
25 min. – Wysoki pressing Piasta przinosi efekty. Zaś odbiōr i nastympno dobro akcjo. Bydzie rōg.
23 min. – Akcjo Piasta Miōd-malina. Ciynżko nawet pedzieć wiela podań wymiynili na prawym skrzidle. Wszyjsko kōńczy sie cyntrōm i szlagiym z kepki z bliskij odlygłości. Kuciak niyprzidrzymoł i bal w jego rynkach.
22 min. – Na razie minimalnie dłōżyj przi balu Piast (54-46%)
21 min. – Szlagu Murawskigo z przizwoitości niy skōmyntuja…
20 min. – Vranjes mioł fol placu w środku. Jego zagrani w uliczka na szczynści przeciynte przez defynsywa Piasta.
18 min. – Cyntra Maka na 5 meter. Żodyn niy wraziōł tamek szłapy.
17 min. – Szczasnōł sie Szeliga z Broziym. Grocz Piasta swijo sie na ausie.
16 min. – Potraciyła sie Legia w ataku. Niypochytali sie w swoich pōmysłach.
15 min. – Zablokowany szlag Nikolicia. Bramkorz chyto po rykoszecie.
14 min. – Prosto w tormana. Tyn piōnstkuje. dobitka zza szesnostka „Pōnbōczkowi w okno”
13 min. – Faul terozki bydzie groźnie pod bramōm Piasta.25 metrōw do bramy.
12 min. – Vacek z roga. Bal doszoł do niywachowanego Mraza, kiery cofoł sie na 11 meter, ale tyn bala niy opanowoł.
10 min.- Odpedzieć chciała Legia, ale tyż niyzafungowało ostatni podani. Dobrze ustawiōny obrōńca.
9 min. – Terozki akcjo Piasta. Dobrze rościepali bal, ale ostatnio cyntra leciała za długo i za pomału.
8 min. – Legia z roga, ale bal wartko wyōnaczōny na środek placu gry.
7 min. – Teroski mieli wiyncyj placu. Brzyski mocno wycofoł bal na piōnty meter, ale ni mio tamek kto to zawrzić.
6 min. – Legia niy poradzi sie przeciś bez zagynszczōno obrōna Piasta.
4 min. – Blokuje mur a tak rychtyk grocz Piasta kiery sie tamek wcis. Biere to na swōj pukel.
3 min. – Faul. 30 metrōw do bramy. Piast mo szansa na piyrszy szlag…
2 min. – Zasztopowany atak Piasta prawōm strōnōm.
1 min. – Bal sie kulo
Piast sztyjc kludzi w tabeli z wyraźnōm przewogōm, kiero jednak ostatnio trocha stopniała. 5 punktōw dzieli tera obie ekipy. Dzisio synki ze Ślōnska zaś majōm szansa odskoczyć…
Do szpilu jakiś 10 minut. Zdałoby sie beztōż podziwać sie na składy:
Legia: Dusan Kuciak – Łukasz Broź, Igor Lewczuk, Tomasz Jodłowiec, Tomasz Brzyski – Stojan Vranjes, Guilherme – Michał Kucharczyk, Ondrej Duda, Ivan Trickovski – Nemanja Nikolić.
Piast: Jakub Szmatuła – Patrik Mraz, Uros Korun, Hebert Silva Santos – Paweł Moskwik, Radosław Murawski, Kamil Vacek, Bartosz Szeliga, Marcin Pietrowski – Mateusz Mak – Martin Nespor.
Zaproszōm na grudniowy Szpil Miesiōnca. Legia vs Piast tōż wicelider vs lider. Bal zacznie kulać sie o godzinie szōstej. Do szpilu zostało już yno 20 minut. Dejcie pozōr!
szl_Latn szl_Latn szl_Latn szl_Latn szl_Latn bam_Latn szl_Latn szl_Latn hau_Latn szl_Latn szl_Latn pol_Latn szl_Latn szl_Latn szl_Latn fur_Latn szl_Latn szl_Latn ces_Latn szl_Latn szl_Latn szl_Latn bam_Latn szl_Latn szl_Latn szl_Latn szl_Latn szl_Latn bam_Latn szl_Latn pol_Latn szl_Latn pol_Latn szl_Latn szl_Latn szl_Latn pol_Latn pol_Latn bam_Latn szl_Latn pol_Latn eus_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn jav_Latn szl_Latn szl_Latn bos_Latn szl_Latn szl_Latn